[bookmark: _GoBack]Convocatòria de subvencions a entitats amb i sense ànim de lucre que comercialitzin producte de Mallorca per pal·liar els efectes econòmics negatius en matèria de subministraments d’energia derivats de la guerra a l’Orient Mitjà a l’any 2026

1. Antecedents 
L'1 de març de 2026 es va iniciar un conflicte bèl·lic a Orient Pròxim. A conseqüència de l'esmentat conflicte, es va produir un increment a nivell global en els preus dels subministraments d'energia i del transport. 
Atès aquest context internacional, les administracions públiques de les Illes Balears i, entre elles, el Consell Insular de Mallorca, varen decidir adoptar mesures per protegir les empreses i les famílies de les conseqüències negatives derivades d'aquesta situació. Concretament, mitjançant un acord del Ple de la institució en la sessió de 12 de maig de 2026, el Consell va transferir al Departament de Promoció Econòmica i Desenvolupament Local un import de dos milions d'euros; aquesta partida es destinarà a mesures de suport per a empreses, comerços, autònoms i entitats sense ànim de lucre que comercialitzin productes de Mallorca, amb l'objectiu de reduir l'impacte negatiu de la guerra de l’Orient Mitjà en el teixit productiu de l'illa.
Per dur a terme l'encàrrec del Ple de la institució, el departament de Promoció Econòmica i Desenvolupament Local aprova una convocatòria de subvencions a entitats amb i sense ànim de lucre que comercialitzin producte de Mallorca per pal·liar els efectes econòmics negatius en matèria de subministraments d’energia derivats de la guerra a l’Orient Mitjà a l’any 2026 per import de 600.000,00 euros.  Aquesta convocatòria es distribueix en 100.000,00 euros per a actuacions d'entitats sense ànim de lucre i 500.000,00 euros per a empreses i entitats amb ànim de lucre.
La present convocatòria es realitza amb l'objectiu de donar ajudes a entitats amb i sense ànim de lucre que elaborin o comercialitzin producte de Mallorca per sufragar els costos de transport de matèries primeres o  productes  per la seva comercialització i els costos  de subministraments d'energia per la seva elaboració i conservació, tractant de pal·liar així, les pujades de preus derivats de la guerra de l’Orient Mitjà.
Per tot això, es dicten els següents:
Apartats
1. Objecte i finalitat
La convocatòria té per objecte concedir ajudes destinades a entitats amb i sense ànim de lucre que comercialitzin producte de Mallorca per a compensar l’increment dels preus dels subministraments d’energia.
La finalitat d’aquesta convocatòria és pal·liar els efectes econòmics negatius que poden patir els comerços de proximitat i els productors de Mallorca a conseqüència de l'increment dels costos de transport de materials i de subministraments d'energia derivats de la guerra de l’Orient Mitjà.

2. Normativa
Constitueixen les bases generals d’aquesta convocatòria l’Ordenança general de subvencions del Consell Insular de Mallorca, aprovada per l’Acord del Ple de 23 de desembre de 2016 (BOIB núm. 21, de 18.02.2017), modificada per Acord del Ple de 14 de juny de 2018 (BOIB núm. 96, de 04.08.2018), en endavant OGS. No obstant això, s’aplicaran directament en aquesta convocatòria les disposicions relatives al Decret llei 1/2026, d’1 d’abril, pel qual s'adopten mesures extraordinàries i urgents per a pal·liar la crisi econòmica produïda pels efectes de la guerra a l'Orient Mitjà.
En tot allò no previst en la present convocatòria ni en la OGS, serà d’aplicació la Llei 38/2003, de 17 de novembre, general de subvencions (BOE núm. 276, de 18 de novembre de 2003); el Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions; el Decret legislatiu 2/2005, de 28 de desembre, pel que s’aprova el text refós de la Llei de subvencions (BOIB núm. 196, de 31 de desembre de 2005); la Llei 39/2015, de l'1 d'octubre, de procediment administratiu comú de les administracions públiques (BOE núm.236, de 2 d’octubre de 2015), el Decret de Presidència del Consell Insular de Mallorca de dia 28 de juliol de 2023 pel qual es determina l’organització del Consell Insular de Mallorca i les Bases d’execució del pressupost del Consell Insular de Mallorca de 2026.

3. Destinataris
3.1. Línies destinatàries
Poden sol·licitar subvencions en el marc d’aquesta convocatòria les empreses, entitats i institucions següents:
Línia 1: sense ànim de lucre: associacions, fundacions i altres entitats sense ànim de lucre. Corporacions de dret públic que tinguin com a finalitat la promoció i la defensa dels interessos generals del comerç i la indústria. Associacions, federacions i confederacions d’associacions empresarials del petit i mitjà comerç. Cooperatives sense ànim de lucre, d’acord amb la disposició addicional primera de la Llei 27/1999 de cooperatives. Confraries de pescadors.
Línia 2 (mínimis): amb ànim de lucre: autònoms, microempreses (això és: empresa que no superi 10 persones i el volum de negocis anual o el balanç general anual de la qual no supera els 2 milions d’euros, segons la definició que se’n fa en l’article 2 del Reglament (UE) Nª651/2014 de la Comissió, de 17 de juny de 2014) i petites empreses (això és: que no superin els 49 treballadors contractats de mitjana ni un volum de negoci de 10 milions d’euros a l’any 2025, segons la definició que se’n fa en l’article 2 del Reglament (UE) Nª651/2014 de la Comissió, de 17 de juny de 2014) que tinguin el seu domicili social a Mallorca i que es dediquin a la producció o comercialització del producte local. Sempre que es compleixin els requisits anteriors, s'admetran els diferents tipus de societats: Societats Limitades Unipersonals (SLU), Societats Limitades (SL), Societats Anònimes (SA), Societats Agràries de Transformació (SAT), Societats Limitades Laborals (SLL), Cooperatives amb ànim de lucre o qualsevol una altra forma social d'entitat amb ànim de lucre.

3.2. Requisits dels sol·licitants
Els sol·licitants hauran de complir els següents requisits:
-Estiguin legalment constituïdes i inscrites, si escau, en el registre oficial que correspongui, abans de la data de la sol·licitud de la subvenció.
-Tenguin el seu domicili fiscal i social a l’illa de Mallorca.
-Es trobin adherides com a persona física, jurídica o mitjançant qualcun dels seus socis o cooperativistes a: una Denominació d’Origen de Mallorca (DO), Indicació Geogràfica Protegida de Mallorca (IGP), al Consell Balear de la Producció Agrària Ecològica (CBPAE) o al Consell Regulador de la Denominació Genèrica d’Agricultura Integrada.
-Disposin, almenys, d’una botiga oberta al públic o d’un  punt de venda directa de producte de proximitat.
-Estiguin al corrent del compliment de les obligacions tributàries amb l’Estat, amb el Consell Insular de Mallorca i els organismes que en depenen i de les obligacions amb la Seguretat Social.
- No incórrer en cap de les prohibicions per ser beneficiari que estableix l’art. 13.2 de la Llei 38/2003, de 17 de novembre, general de subvencions i de l’art. 8 de l’Ordenança general de subvencions 
- Hagin suportat despeses energètiques i/o costos de transport subvencionables dins el període establert en la convocatòria.
- Que tenguin la consideració de petita empresa, això és, que no superin els 49 treballadors contractats de mitjana ni un volum de negoci de 10 milions d’euros a l’any 2025.

4. Pressupost de la convocatòria
L’import màxim de la convocatòria que s’hi destina i la imputació pressupostària és:
	Anualitat
	Aplicació pressupostària
	Import màxim
	Línies de subvenció

	2026
	65.43100.48900
	100.000,00 €
	Entitats sense ànim de lucre (Línia 1)

	2026
	65.43100.47900
	500.000,00 €
	Autònoms, empreses i entitats amb
ànim de lucre 
(Línia 2)



5. Despeses subvencionables i no subvencionables
5.1 Despeses subvencionables
A. Energia elèctrica:
(Les despeses de subministrament d’energia elèctrica corresponents a la botiga o botigues on el beneficiari desenvolupa la seva activitat i a les seves dependències annexes.)
- Despeses de corrent elèctrica derivades de l’ús de maquinària agrícola, eines, forns, il·luminació funcional i altres elements necessaris per al procés productiu, incloses les necessàries per a la climatització d'espais per garantir un adequat magatzematge i conservació del producte.
En tot cas, les despeses d’aquest apartat s’han de justificar amb factures corresponents a comptadors vinculats a la botiga o centre de treball i diferenciats dels relatius a l’ús residencial o d’habitatge.
B. Combustible per a maquinària per a l'elaboració del producte de Mallorca:
(Les despeses de combustible per a maquinària utilitzada pel productor en l'elaboració del seu producte.)
-Combustible emprat en forns, maquinària, eines, motors, generadors, instal·lacions o equips imprescindibles per a l’elaboració del producte de Mallorca.
-Gas, gasoil, gas propà, biomassa, pellet, llenya, carbó vegetal o altres combustibles, sempre que es justifiqui motivadament que són necessaris per al procés productiu o per la climatització d'espais per garantir un adequat magatzematge i conservació del producte.
C. Costos del transport de recepció i de distribució del producte de Mallorca:
(Les despeses en concepte de transport per la recepció i distribució del producte facturades per empreses de logística o transportistes.)
- Costos de transport, enviament, ports o logística vinculats a l’adquisició de matèries primeries que es troben incloses en la composició del producte de Mallorca i que, en conseqüència, siguin necessàries per la seva elaboració.
- Despeses de transport del producte de Mallorca incloses en la factura del proveïdor, sempre que estiguin identificades separadament o siguin acreditables.
- Despeses de transport facturades per empreses de logística i transportistes.
- Les despeses en concepte de distribució del producte de Mallorca diferents de les dels serveis de missatgeria.
Als exclusius efectes d’aquesta convocatòria es consideren:
· Botigues: els establiments oberts al públic que duguin a terme una activitat comercial de forma continuada i que constitueixi la seva activitat principal.

· Productes de Mallorca: als efectes d’aquesta convocatòria els que estiguin etiquetats com: Denominació d’Origen de Mallorca (DO), Indicació Geogràfica Protegida de Mallorca (IGP), Consell Balear de la Producció Agrària Ecològica (CBPAE), Consell Regulador de la Denominació Genèrica d’Agricultura Integrada (CRDGAI).

· Punts de venda directa: aquells que es troben en una explotació agrària amb un titular registrat com a operador de venda directa en el Registre Insular Agrari de les Illes Balears.


5.2 Despeses no subvencionables.
-Les despeses que no compleixin els requisits establerts a la convocatòria.
-Les que no són reals o no hagin estat efectivament fetes i pagades.
-Les que no es justifiquin en els termes de la convocatòria.
-Les que hagin estat fetes fora del termini establert a la convocatòria. 
-Les despeses adquirides a un preu superior al valor de mercat.
- Les despeses que comptablement es qualifiquin com d’inversió.
- Els imposts sobre el transport, l’energia i els carburants si són susceptibles de recuperació o compensació.

6. Import mínim i màxim per beneficiari.
Cada beneficiari haurà de sol·licitar com a mínim un import de 500,00 € i, com a màxim, podrà rebre en concepte d’ajuda un import màxim de 5.000,00 € en totes les categories de despesa. Així mateix, per raons d’eficiència, la despesa mínima continguda en cada factura no podrà ser inferior a 50,00 €, excepte que es tracti de factures periòdiques relatives a la mateixa despesa i, la suma de totes elles, superi els esmentats 50,00 €.
En el cas que qualsevol sol·licitant presentés un compte justificatiu per un import total inferior a 500,00 € o alguna factura o suma de factures periòdiques per import inferior a 50,00 €, es considerarà no presentada la sol·licitud, en el primer supòsit, i no presentada la factura o suma de factures en el segon supòsit.

7. Àmbit temporal i territorial
Límit temporal: es trobaran incloses a la convocatòria les despeses efectuades entre l’1 de març de 2026 i la data en que finalitza el període de sol·licitud de les subvencions d’aquesta convocatòria. La data d’inici es correspon amb el moment que comença la guerra a l’Orient Mitjà i la de finalització serà dins el present exercici pressupostari, una vegada transcorreguts els 15 dies hàbils de duració del termini de presentació de sol·licituds i de justificació.
Límit territorial: tal i com s’indica a l’apartat 3.2 d’aquesta convocatòria, només podran ser beneficiàries d’aquestes ajudes les entitats amb i sense ànim de lucre que tenguin el seu domicili social a Mallorca.

8. Naturalesa de la subvenció i règim de compatibilitat amb altres ajuts o subvencions
a) Aquestes subvencions són de caràcter voluntari, eventuals, anul·lables, revocables i reintegrables en tot moment per les causes previstes en la llei, en l’Ordenança general de subvencions del Consell Insular de Mallorca o en aquesta convocatòria. A més, no generen cap dret a obtenir altres subvencions en anys posteriors i no es poden al·legar com a precedent. La concessió de les subvencions d’aquesta convocatòria es regeix pels principis de publicitat, objectivitat, igualtat, no discriminació, eficàcia en el compliment dels objectius fixats per l’òrgan que els atorga i eficiència en l’assignació i utilització dels recursos públics.  
Cal informar: en virtut de la seva naturalesa com ajudes de mínimis estan sotmeses al règim previst al Reglament (UE) núm. 2023/2831 de la Comissió, de 13 de desembre de 2023, relatiu a l’aplicació dels articles 107 i 108 del Tractat de funcionament de la Unió Europea a les ajudes de mínimis, la qual cosa implica, entre d’altres, que l’import total de les ajudes que, en concepte de mínimis, poden rebre les beneficiàries d’aquesta convocatòria, a Espanya, en els tres darrers exercicis fiscals (2024, 2025 i 2026), no pot ultrapassar els 300.000,00 €. Per tal de comprovar que no es superen els límits esmentats, els sol·licitants hauran de presentar una declaració sobre les ajudes de mínimis rebudes (i sol·licitades pendents de resoldre) en el present exercici i en els dos precedents. 
b) Les subvencions regulades en aquesta convocatòria són compatibles amb altres ajuts d’altres administracions que tenguin la mateixa finalitat, però aquesta compatibilitat en cap cas podrà implicar que l’import subvencionat sigui d’una quantia que, aïlladament o conjuntament amb les altres subvencions, superi el cost de la despesa que la persona beneficiària ha dut a terme i sense perjudici del que estableixi la normativa per la qual es regulen aquestes altres subvencions concurrents.

9. Sol·licitud de subvenció
9.1. Forma i lloc de presentació de les sol·licituds
Les sol·licituds s’han de formalitzar mitjançant les instàncies i els annexos que facilita el Consell Insular de Mallorca, que poden descarregar-se des de la Seu electrònica del Consell Insular de Mallorca, a través de l’adreça d’internet https://seu.conselldemallorca.net i han de contenir les dades necessàries per identificar correctament l’entitat i a la persona que la presenta.
Tant els beneficiaris que siguin persones físiques, com els que siguin persones jurídiques, estan obligats a relacionar-se electrònicament amb l’administració, les sol·licituds se presentaran exclusivament per via telemàtica i s’han de dirigir al Departament de Promoció Econòmica i Desenvolupament Local a través del registre electrònic del Consell Insular de Mallorca, accessible des de la Seu electrònica (https://seu.conselldemallorca.net).
Per tal d’obtenir informació per a la tramitació de les subvencions es pot contactar amb la Secció de Promoció Econòmica al telèfon 971 00 76 26 o per correu electrònic promocioeconomica@conselldemallorca.net.

Tota la documentació que es lliuri ha d’estar en llengua catalana o castellana. En cas que es vulgui lliurar en qualsevol altre idioma, s’ha de lliurar obligatòriament una traducció jurada o traducció d’un organisme oficial en un dels dos idiomes oficials de les Illes Balears. S’exclourà del procés de valoració tota documentació que incompleixi aquesta condició.


9.2. Quant a la presentació electrònica de les sol·licituds cal tenir en compte
Tant la sol·licitud (instància) com els annexos s’han de signar electrònicament mitjançant el certificat de representant de persona jurídica corresponent, i en el cas de les persones físiques mitjançant el certificat electrònic. És a dir, tots els annexos i les declaracions responsables s’han de signar.
En el procés de presentació electrònica de la sol·licitud (instància), en l’apartat corresponent a l’acceptació de condicions, la conformitat amb la clàusula d’oposició a l’autorització de consulta de dades tributàries a l’AEAT i Seguretat Social per part del Consell Insular de Mallorca, implicarà que el beneficiari s’haurà de fer càrrec de l’aportació d’aquests certificats.
Les instàncies s’han de presentar als llocs establerts en l’article 16.4 de la Llei 39/12015, d’1 d’octubre, del procediment administratiu comú de les administracions públiques.
La sol·licitud es pot presentar a través del registre electrònic general del Consell Insular de Mallorca de la Seu electrònica, a través de la Direcció Electrònica Habilitada Única (en davant DEHú) o bé a través del Sistema d’Interconnexió de Registres (SIR).
En el cas de què la sol·licitud s’enviï a través de la DEHú s’ha de tenir en compte que, la recepció de la notificació a la DEHú no equival a la presentació en el Registre electrònic general del Consell Insular de Mallorca, sinó la data de compareixença en la DEHú, que serà la data de registre vàlida.
Si s’empra el “Sistema de Interconexión de Registros (SIR”), la data de registre vàlida de la sol·licitud serà la data de sortida de l'entitat local.

9.3. Documentació a adjuntar amb la sol·licitud
S’hi ha d’adjuntar la documentació següent:
a) Model de sol·licitud (annex I).
b) Certificat de l’Agència Tributària d’estar al corrent de les obligacions tributàries o l’autorització expressa perquè el Consell Insular de Mallorca en faci la sol·licitud telemàtica. (Aquest certificat s’haurà d’aportar en el cas que el sol·licitant denegui expressament el consentiment perquè l’òrgan instructor demani aquest certificat a l’annex I).
c) Certificat de la Tresoreria General de la Seguretat Social d’estar al corrent de les obligacions amb la Seguretat Social o l’autorització expressa perquè el Consell Insular de Mallorca en faci la sol·licitud telemàtica. (Aquest certificat s’haurà d’aportar en el cas que el sol·licitant denegui expressament el consentiment perquè l’òrgan instructor demani aquests certificat a l’annex I.) L’òrgan instructor sol·licitarà d’ofici el certificat d’estar al corrent de les obligacions tributàries amb el Consell Insular de Mallorca i els organismes autònoms que en depenen.
d) Les persones jurídiques han d’aportar la còpia de l’escriptura de constitució, estatuts i acta de constitució degudament legalitzats. Si fos necessari de conformitat amb els estatuts, han d’aportar un certificat de l’acord adoptat per l’òrgan de govern de l’entitat per sol·licitar l’ajuda i designar representant. Els autònoms han d’aportar l’alta censal de l’activitat.
e) Declaració responsable de no estar sotmès a cap de les circumstàncies que determinen la impossibilitat d’obtenir la condició de beneficiari de les subvencions públiques recollides en l’article 8.2, 8.3 i 8.4 de l’Ordenança general de subvencions del Consell Insular de Mallorca, i de no estar incurs en qualssevol de les causes previstes en l’article 11 de la Llei 11/2016, de 28 de juliol, d’igualtat de dones i homes (annex II).
f) Declaració responsable relativa a les subvencions o ajudes obtingudes i/o sol·licitades d’altres institucions públiques o privades, per les mateixes despeses amb indicació dels imports, el model de la qual, s’adjunta com a annex d’aquesta convocatòria (annex II ).
g) Declaració responsable de totes les ajudes finançades amb fons públics, que s’han rebut en concepte de “mínimis” durant els exercicis fiscals 2024, 2025 i 2026 (annex III). Només per a entitats amb ànim de lucre.
h) Documentació acreditativa del nombre de treballadors d’alta que té el beneficiari a la data de la sol·licitud. Aportar el model ITA (Informe de treballadors donats d’alta que expedeix la Seguretat Social).
i) Pressupost d’ingressos i de despeses de l'actuació informant de si el sol·licitant ha rebut altre subvenció per les mateixes despeses. En el cas que l’entitat sol·licitant declari que recupera i compensa l’IVA (IVA no és subvencionable), les despeses es detallaran només per la base imposable. En el supòsit que es declari que no es recupera ni es compensa l’IVA (IVA és subvencionable), les despeses es detallaran per la base imposable + IVA (annex IV).
j) Acreditació del tràmit d’alta de compte bancari (justificant), mitjançant el procediment que trobareu a la Seu electrònica a través de l’enllaç següent: https://seu.conselldemallorca.net/fitxa?key=72772. 
No cal presentar aquest document si ja s’ha presentat en convocatòries anteriors i no s’han produït canvis. 

k) Declaració responsable relativa al fet que l’entitat es troba inscrita, en la data de presentació de la sol·licitud, en el registre d’associacions, el registre de fundacions, el registre de societats cooperatives o registre mercantil corresponent de la Comunitat Autònoma de les Illes Balears (annex I), sense perjudici de la facultat de comprovació per part del Consell Insular de Mallorca d’aquesta circumstància mitjançant consulta a través del portal web del Govern de les Illes Balears que hi escaigui.

l) Relació de factures o documents semblants acreditatius de les despeses energètiques i/o costos de transport subvencionables, acompanyats d’un document en format Excel que contingui la suma de total de totes elles. 
m) Document que acrediti la concessió de la llicència o la presentació de la declaració responsable per l’apertura al públic d’una botiga o del registre d'un punt de venda directa en una explotació agrícola davant la conselleria d'Agricultura del Govern de les Illes Balears.
n) Document acreditatiu de l’adhesió del beneficiari o d’algun dels socis que l’integren a: una Denominació d’Origen de Mallorca (DO), Indicació Geogràfica Protegida de Mallorca (IGP), al Consell Balear de la Producció Agrària Ecològica (CBPAE) o al Consell Regulador de la Denominació Genèrica d’Agricultura Integrada. Si no es pot presentar documentació d’adhesió actual, s’acceptarà la que acrediti la adhesió a l’any 2025.
o) Per la dinàmica de la subvenció, amb la sol·licitud, s’ha de presentar també la documentació justificativa exigida en l'apartat 14 de la convocatòria.

9.4 Termini de presentació de les sol·licituds
El termini de presentació de sol·licituds serà de 15 dies hàbils comptadors des de l’endemà  de la publicació de la convocatòria al Butlletí Oficial de les Illes Balears (BOIB).
Per la pròpia dinàmica de la subvenció, aquest termini coincideix amb el termini de justificació establert a l'apartat 14 d'aquesta convocatòria.

10. Procediment de concessió
10.1. Règim
La concessió de les subvencions objectes d’aquesta convocatòria s’efectuarà mitjançant el procediment de concurrència competitiva, en els termes que preveu l’article 17 de l’Ordenança general de subvencions del Consell Insular de Mallorca i en virtut de la qual es comparen, en un únic procediment, totes les sol·licituds presentades amb la intenció d’establir-hi una prelació a través dels criteris d’avaluació prevists en aquesta convocatòria i, d’aquesta manera, concedir les subvencions en virtut de la puntuació obtinguda, d’acord amb el criteri i el procediment establert.
10.2. Òrgan instructor i instrucció del procediment
L’òrgan instructor del procediment és el secretari tècnic del Departament de Promoció Econòmica i Desenvolupament Local, que durà a terme, d’ofici, les actuacions necessàries per instruir i tramitar el procediment en els termes que estableixen l’article 24 de la Llei general de subvencions i l’article 18 de l’Ordenança general de subvencions, així com també per comprovar la justificació i l’aplicació efectiva de la subvenció concedida.
L’òrgan instructor ha d’examinar les sol·licituds i la documentació adjunta per tal de determinar si l’ajuda s’adequa a l’establert en aquesta convocatòria. Ha de comprovar específicament que l’entitat sol·licitant compleix els requisits i que s’aporta la documentació que preveu aquesta convocatòria.
Cas que la sol·licitud no reuneixi els requisits legals i els que es deriven d'aquestes bases reguladores específiques i convocatòria, es requerirà a l’entitat sol·licitant, d'acord amb el que estableix l'article 68 de la Llei 39/2015, de l'1 d'octubre, del procediment administratiu comú de les administracions públiques perquè, en un termini no superior a deu dies hàbils, esmeni la falta o acompanyi els documents preceptius, amb la indicació que, si no ho fa, es tindrà per desistida de la seva petició, prèvia resolució expressa en els termes que estableix l’article 21 d’aquesta Llei.
En el supòsit que el procediment de concessió es paralitzi per qualsevol causa imputable a l’entitat sol·licitant de la subvenció, l’òrgan instructor advertirà que transcorregut el termini d’un mes se’n produirà la caducitat. Si finalitza aquest termini i l’entitat sol·licitant no ha dut a terme les activitats necessàries per reprendre’n la tramitació, l’òrgan instructor proposarà a l’òrgan competent per resoldre, l’arxiu de les actuacions i, una vegada dictada la resolució corresponent, ho notificarà a la persona beneficiària.
L’òrgan instructor formularà la proposta de concessió.

10.3. Criteris de valoració i criteris de càlcul de l’import a concedir
L’import de la subvenció concedida no pot ser superior a la quantitat sol·licitada, ni a l’import màxim subvencionable per beneficiari. Només es pot presentar una sol·licitud per beneficiari i, en el cas que algun beneficiari presentés diverses sol·licituds, es valorarà únicament la darrera. En cap cas, l’import de la subvenció pot superar, conjunta i aïlladament, la quantia de la despesa feta en matèria de subministrament d’energia o transport.
No s’exigirà puntuació mínima per ser beneficiari de la subvenció, si be la prelació de les sol·licituds es farà de conformitat amb els criteris de valoració prevists en aquest punt fins exhaurir l’import del crèdit pressupostari. Per tal d’obtenir la puntuació prevista s’haurà d’haver lliurat la documentació justificativa indicada, amb les condicions establertes. En cas contrari s’obtindran zero punts a l’apartat corresponent.
En cas que l’import total de totes les sol·licituds presentades no exhaureixi el crèdit de cada una de les línies, una vegada comprovat que les despeses presentades siguin subvencionables, no serà necessari puntuar les sol·licituds i es concedirà l’import degudament justificat a cada beneficiari.
Els criteris de valoració per la concessió de la subvenció són els següents:
	 
	Criteri 
	Punts  
	Puntuació màxima 

	1 
	Població del municipi on es troba la botiga del beneficiari
	  
	4

	 
	Municipi amb menys de 5.000 habitants
	4
	  

	 
	Municipi amb menys de 10.000 habitants
	3
	  

	
	Municipi amb menys de 20.000 habitants
	2
	

	
	Municipi amb 20.000 o més habitants
	1
	

	2 
	Nombre de treballadors d’alta que té el beneficiari a la data de la sol·licitud
	  
	4

	 
	 Entre 1 i 5 treballadors d’alta a la data de la sol·licitud
	4
	  

	 
	 Entre 6 i 10 treballadors d’alta a la data de la sol·licitud
	3
	  

	 
	 Entre 11 i 20 treballadors d’alta a la data de la sol·licitud
	2
	  

	
	 Entre 21 i 49 treballadors d’alta a la data de la sol·licitud
	1

11. De la absència de comissió avaluadora i la proposta de resolució de concessions i denegacions
D'acord amb el que disposa l'apartat b) de l'article 4.3 del Decret llei 1/2026, d'1 de abril, pel qual s'adopten mesures extraordinàries i urgents per pal·liar la crisi econòmica produïda pels efectes de la guerra en l'Orient Mitjà es pot substituir per un òrgan de caràcter unipersonal les funcions atribuïdes legalment a les comissions avaluadores.
Per tant, en aquesta convocatòria l’informe emès per un tècnic de la Secció de Promoció Econòmica juntament amb la signatura del director insular, servirà de base per a què l’òrgan instructor formuli la proposta de resolució.

12. De la resolució de concessió i de reconeixement d’obligacions
L'aprovació de la convocatòria correspon al Consell Executiu per disposició de l'art. 28.1. m) de la Llei 4/2022, de 28 de juny, de consells insulars juntament amb el que disposa l'article 10 de la Llei 40/2015, d'1 d'octubre, de règim jurídic del sector públic, el qual permet l'advocació d'un assumpte per part del superior jeràrquic quan estigui justificat per raons tècniques.
La consellera executiva és competent per a resoldre la convocatòria de subvencions de conformitat amb l'art. 33.2.k) de la Llei 4/2022, de 28 de juny, de consells insulars, que disposa com a competències dels consellers: resoldre les convocatòries d'ajudes i subvencions
L'art. 39.2 h) del reglament orgànic estableix la competència de la consellera executiva pel reconeixement i liquidació d'obligacions.

13. De la notificació i publicació
- D’acord a l’article 27.3 de l’OGS, el termini màxim per dictar i notificar la resolució de la subvenció és de sis mesos a partir de l'endemà que acabi el termini de presentació de sol·licituds.
Transcorregut aquest termini sense que s’hagi dictat una resolució expressa, la sol·licitud s’ha d’entendre desestimada, sense perjudici de l’obligació de resoldre per part de l’òrgan competent i de les possibilitats d’ampliació dels terminis que atorga la Llei 39/2015, d’1 d’octubre, de procediment administratiu comú de les administracions públiques.
La notificació de la resolució de concessió de les ajudes es practicarà mitjançant publicació al Butlletí Oficial de les Illes Balears, d’acord amb l’article 45 de la Llei 39/2015 del procediment administratiu de les administracions públiques i a la Base Nacional de Dades de Subvencions i a la Seu electrònica del Consell de Mallorca.

14. Justificació de la subvenció
- Termini de justificació: Per la pròpia dinàmica de la subvenció, la justificació s’ha de presentar juntament amb la sol·licitud de subvenció, la qual cosa implica que el termini de justificació són els 15 dies hàbils que es concedeixen per a sol·licitar la subvenció des de l’en-demà de la publicació de la convocatòria en el BOIB. (Les factures de les despeses en què s'hagi incorregut per a realitzar les actuacions subvencionables estaran pagades i s'adjuntaran juntament amb la memòria econòmica com a annexos a la sol·licitud de les subvencions.)
Les factures de les despeses en què s'hagi incorregut per a realitzar les actuacions subvencionables estaran pagades s'adjuntaran amb la sol·licitud i les memòries explicatives de l'actuació que s'incorporaran com a annexos a la sol·licitud de les subvencions.

-Modalitat de justificació: Les entitats beneficiàries tenen l’obligació de justificar davant l’òrgan que concedeix la subvenció, que han realitzat les despeses subvencionables mitjançant la modalitat de compte justificatiu de la despesa feta amb aportació de justificants, d’acord amb el que s’estableix a continuació.
L’entitat beneficiària ha de justificar que ha incorregut en les despeses subvencionables en matèria de subministrament d’energia i transport dins el termini establert en la convocatòria mitjançant l’aportació documental d’aquestes.
La documentació a presentar per a la justificació de la subvenció mitjançant l’aportació del compte justificatiu ha de estar integrada per la memòria econòmica dels costs de la activitat subvencionada i la memòria explicativa de les despeses efectuades.
-Documentació justificativa: Atès que el termini de presentació de sol·licituds i el de justificació de la subvenció són simultanis amb la documentació justificativa s’ha de presentar també tota la documentació prevista a l’apartat 9.3 d’aquesta convocatòria per formular la sol·licitud de subvenció. A més, expressament com a documentació justificativa s’ha de presentar:
A) Memòria explicativa de les despeses de subministrament i transport.
Annex IV (memòria explicativa de les despeses)
-Descripció de la despesa realitzada, justificació de la seva relació amb l’activitat professional del sol·licitant i indicació de la data en la qual es va efectuar la despesa.
Assenyalament del sistema de publicitat del finançament públic als termes indicats a l’apartat 17.
B) Memòria econòmica.
Ha de contenir la següent documentació:
Annex V (declaració responsable de la realització de les despeses subvencionables) declaració responsable sobre si s’han rebut altres ingressos públics pel pagament de les despeses subvencionable així com una taula amb les factures justificatives de les despeses efectuades en matèria de subministraments d’energia i transport.
Pel que fa a les factures han de complir el previst al Reial decret 1619/2012, de 30 de novembre, pel que s’aprova el Reglament pel qual es regulen les obligacions de facturació i han d’incloure, entre d’altres, el contingut següent:
· Número i data d’expedició de la factura.
· Nom complet i número d’identificació fiscal, NIF/ NIE de la persona emissora i destinatària de la factura, (també si és comunitari o estranger).
· Domicili tant de l’obligat a expedir factura com del destinatari de les operacions.
· La base imposable, el tipus impositiu (percentatge IVA) i la quota tributària.
· En el cas d’exempció i/o de no subjecció a IVA, aquest fet s’ha d’indicar i/o justificar segons el cas en la factura.
· Si l’emissor de la factura és comunitari o estranger i l’operació no està subjecte o bé està exclosa d’IVA, igualment cal explicar i justificar aquest fet.
· Han d’incloure el concepte de les despeses i detallar les actuacions, serveis i subministraments, així com, reflectir la quantia exacta dels béns i /o materials objecte de la subvenció. En el cas d’incloure conceptes per als quals no es demana l’ajuda i que no formen part de l'actuació subvencionada , el beneficiari haurà d’explicar en el compte justificatiu el concepte de la despesa i l’import de la factura que imputa a la subvenció.
· S’han presentar juntament amb els corresponents justificants de pagament de forma ordenada, numerada i s’han d’agrupar en el mateix ordre que apareix en la relació de despeses incloses en l’Excel enviat i en la declaració responsable de la realització de les despeses subvencionables. Els esmentats justificants que acompanyen a les factures han de reflectir les dades de l’emissor, el concepte, dades del receptor, data de l’operació i quantitat, la qual ha de coincidir amb la quantitat de la factura presentada.
Si el document emès pel tercer no fos una factura, perquè s’entendi com justificatiu de la despesa, haurà de ser un document de valor probatori equivalent en el tràfic jurídic mercantil o amb eficàcia administrativa acompanyat del corresponent justificant del pagament.
En el cas que alguna de les despeses subvencionables s'haguessin pagat en efectiu, s’ha de presentar la següent documentació com justificació del pagament: rebut, signat i segellat pel proveïdor, en el qual s’ha d’especificar la despesa a què correspon el pagament, la data i l’expressió «rebut en metàl·lic». Sota la signatura ha de figurar el nom, els llinatges i el número de DNI de la persona que signa. Només es poden justificar en efectiu els pagaments de factures per un import no superior a 250,00 €, incloent-hi l’IVA, amb un màxim de 1.000,00 € per subvenció concedida.

-Declaració responsable que no hi ha prohibició de contractar amb les empreses proveïdores segons l’article 34 de l’OGS (annex V).

* La relació de despeses inclosa a l’annex V, en format Excel/full de càlcul s’ha d’enviar al centre gestor al correu electrònic: promocioeconomica@conselldemallorca.net i/o adjuntar a l’expedient electrònic en el moment de la presentació de la sol·licitud i justificació de la subvenció.

15. Pagament de la subvenció
El Consell Insular de Mallorca tramitarà el pagament de l’import de la subvenció al beneficiari una vegada presentada i revisada la justificació i quan s’hagi comprovat que s’han realitzat les despeses en matèria de subministraments de energia i transport per les quals es va concedir la subvenció.
El crèdit pressupostari per als reconeixements d’obligacions que s’hagin de resoldre, si escau, a l’exercici 2027, quedarà supeditat a la consignació pressupostària de l'esmentat exercici.

16. Obligacions de les persones o entitats beneficiàries.
Les persones o entitats beneficiàries han de complir les obligacions que s’especifiquen a l’Ordenança general de subvencions del Consell Insular de Mallorca, a aquesta convocatòria i, en particular, les següents:
a) Dur a terme les despeses subvencionables que fonamenten la concessió de la subvenció.
b) Justificar la realització de despeses subvencionables, així com el compliment dels requisits i de les condicions que determinin la concessió de la subvenció.
c) Sotmetre’s en qualsevol moment del desenvolupament de l’activitat a les actuacions de seguiment i avaluació tècnica que efectuï el personal de la Secció/Servei de Promoció Econòmica del Consell Insular de Mallorca, a les de control financer que corresponen a la Intervenció General i a les previstes en la legislació de la Sindicatura de Comptes, aportant tota la informació que li sigui requerida en l’exercici d’aquestes actuacions.
d) Comunicar al Consell Insular de Mallorca la sol·licitud o l’obtenció d’altres subvencions per les mateixes despeses de qualsevol administració o entitat pública o privada, nacional o internacional.
e) Acreditar, abans de dictar la proposta la resolució definitiva, que està al corrent de les obligacions tributàries i de la Seguretat Social davant l’Administració de l’Estat, i de les obligacions tributàries davant la Hisenda del Consell Insular de Mallorca.
f) Conservar els documents justificatius de l’aplicació dels fons percebuts, amb inclusió dels documents electrònics, mentre puguin ser objecte d’actuacions de comprovació i control.
g) Reintegrar els fons percebuts en els supòsits prevists legalment

17. Difusió de la subvenció concedida
D’acord amb el que disposa l’article 15 de l’Ordenança general de subvencions del Consell Insular de Mallorca, l’entitat beneficiària ha de donar publicitat adequada al caràcter públic del finançament de l’activitat objecte de subvenció. 
Com aquestes actuacions subvencionables es duran a terme amb anterioritat a la concessió de la subvenció, es considerarà publicitat adequada de la subvenció del Consell Insular de Mallorca la utilització de qualsevol mitjà del que disposi el beneficiari (web, xarxes socials,...), i es trametrà una còpia de dita difusió al Departament de Promoció Econòmica i Desenvolupament Local.
La difusió de la subvenció concedida s’ha de realitzar, com a mínim, en llengua catalana o castellana.

18. Publicitat de la convocatòria.
En compliment del que es preveu en els articles 14 i 19.2 de l’Ordenança general de subvencions, el Consell Insular de Mallorca trametrà informació sobre aquesta convocatòria i sobre les resolucions de concessió que se’n derivin a la Base de Dades Nacional de Subvencions.
La convocatòria de subvencions es publicarà en el BOIB i es penjarà a la seu electrònica del Consell Insular de Mallorca https://seu.conselldemallorca.net

19. Seguiment i control de la concessió.
Les entitats beneficiàries de les subvencions atorgades pel Consell Insular de Mallorca, queden sotmeses a les mesures de comprovació i fiscalització que estableix el Decret legislatiu 2/2005, de 28 de desembre, pel qual s'aprova el text refós de la Llei de subvencions, i per l'OGS quant a la concessió i el control dels ajuts públics. A més, han de facilitar tota la informació que els requereixin l'òrgan instructor.
L'ocultació de qualsevol informació sobre els requisits dona lloc a la denegació o a la revocació de l'ajut atorgat.

20.Reintegrament de les ajudes rebudes degut al control financer posterior.
De conformitat amb el que disposa l’article 56.4 de la l’Ordenança general de subvencions del Consell Insular de Mallorca, si després d'haver cobrat la subvenció, una comprovació o un control financer dels serveis de l'Administració posa de manifest la falta de pagament, total o parcial, de les despeses justificades del beneficiari, s'ha d'exigir el reintegrament, respecte del qual ha d'aplicar-se el principi de proporcionalitat. A aquest efecte, es considera reintegrable la subvenció en proporció a les despeses impagades.

21. Règim d'infraccions i sancions
L'incompliment dels requisits que preveu aquesta convocatòria dona lloc a l'aplicació del règim d’infraccions i sancions establert en el títol V del Decret legislatiu 2/2005, de 28 de desembre. Les infraccions i sancions que, si escau, es poden derivar de l'atorgament de les subvencions que preveu aquesta convocatòria es regeixen pel que estableix el títol V de la Llei de subvencions i d'acord amb el procediment que recull l'article 62 del mateix text legal.

22. Protecció de dades de caràcter personal
Sense perjudici de les obligacions en matèria de publicitat activa i dret d'accés a la informació pública previstes a la Llei 19/2013, de 9 de desembre, de transparència, accés a la informació pública i bon govern, les parts es comprometen a respectar la confidencialitat de la informació que es subministra.
Així mateix, les parts estan obligades a complir les previsions del reglament (UE) 2016/679 del Parlament Europeu i del Consell de 27 d’abril de 2016, relatiu a la protecció de dades de les persones físiques en quant al tractament de dades personals i lliure circulació de aquestes dades i per el qual es deroga la Directiva 95/46/CE, i les específiques de la Llei orgànica 3/2018, de 5 de desembre, de protecció de dades personals i garantia de drets digitals, respecte a les dades personals que, com a conseqüència d’aquest procediment, es tracten i es comuniquen entre aquestes.
23. Recursos
Contra l’Acord d’aprovació de la convocatòria, que no posa fi a la via administrativa, es pot interposar el recurs d’alçada, en el termini d’un mes, que es comptarà a partir del dia següent a la seva publicació en el Butlletí Oficial de les Illes Balears. El recurs es pot interposar formalment davant el Consell Executiu o davant la Comissió de Govern del Consell Insular de Mallorca, que és l’òrgan competent per resoldre’l.
Contra la desestimació expressa d’aquest recurs d’alçada, es pot interposar el recurs contenciós administratiu davant la Secció Contenciosa Administrativa del Tribunal d’Instància de Palma que correspongui o la Sala Contenciosa Administrativa del Tribunal Superior de Justícia de les Illes Balears, en el termini de dos mesos, comptadors a partir del dia següent de rebre la notificació de la desestimació de l’indicat recurs d’alçada.
Si han transcorregut tres mesos des de la interposició del recurs d’alçada i no n’heu rebut la notificació de resolució expressa, s’entén desestimat per silenci i podeu interposar el recurs contenciós administratiu davant Secció Contenciosa Administrativa del Tribunal d’Instància de Palma que correspongui o la Sala Contenciosa Administrativa del Tribunal Superior de Justícia de les Illes Balears, en el termini de sis mesos, comptadors a partir del dia següent de la desestimació presumpta.
No obstant l’anterior, es pot interposar, si escau, qualsevol altre recurs que es consideri oportú. Tot això de conformitat amb el que s’estableix en la Llei 29/1998, de 13 de juliol, reguladora de la jurisdicció contenciosa administrativa, i amb el que s’estableix en la Llei 39/2015, d’1 d’octubre, del procediment administratiu comú de les administracions públiques.

Palma, a la data de la signatura electrònica



ANNEX I 
SOL·LICITUD DE SUBVENCIÓ A ENTITATS AMB I SENSE ÀNIM DE LUCRE QUE COMERCIALITZIN PRODUCTE DE MALLORCA PER PAL·LIAR ELS EFECTES ECONÒMICS NEGATIUS EN MATÈRIA DE SUBMINISTRAMENTS D’ENERGIA DERIVATS DE LA GUERRA A L’ORIENT MITJÀ A L’ANY 2026

DADES DEL SOL·LICITANT 
Nom i llinatges/ Nom o raó social: 
DNI/CIF:
Domicili (als efectes de notificacions):
Carrer o plaça:            					  Núm.:  		 Pis:
Localitat:              						 CP: 
Telèfon de persona de contacte:  			 	  
Adreça electrònica:

DADES DEL REPRESENTANT LEGAL/PERSONA AUTORITZADA 
Nom i llinatges: 
DNI/NIE: 
Telèfon: 
Representant de l’entitat sol·licitant en qualitat de: 
Adreça electrònica:

TIPOLOGIA DE L’ENTITAT 
☐ Entitat amb ànim de lucre
☐ Entitat sense ànim de lucre

AUTORITZACIÓ PER ACREDITAR ESTAR AL CORRENT DE LES OBLIGACIONS TRIBUTÀRIES I AMB LA SEGURETAT SOCIAL  
La presentació de la sol·licitud de subvenció comporta l’autorització perquè l’òrgan que concedeix la subvenció obtingui de manera directa l’acreditació de les circumstàncies d’estar al corrent de les obligacions tributàries i amb la Seguretat Social a través de certificats telemàtics i, en aquest cas, el sol·licitant no ha d’aportar la certificació corresponent. Aquesta autorització prevaldrà sobre qualsevol declaració responsable en sentit contrari signada de forma genèrica al Consell Insular de Mallorca. 
 
☐ No autoritzo (Si el sol·licitant denega expressament el consentiment perquè l’òrgan instructor demani aquests certificats, els ha d’aportar juntament amb la sol·licitud.)

DADES DE LES ACTUACIONS SUBVENCIONABLES
	Tipus d'actuació (A, B, C)
 
 

	Descripció breu de les actuacions subvencionables i la seva relació amb l’activitat professional del sol·licitant: 
 
 
 
 
 
 
 
 

	Tipologia d’entitat: 

	Data de la primera despesa subvencionable:

	Data de la darrera despesa  subvencionable:

	IMPORT TOTAL DE DESPESA SUBVENCIONABLE:



DECLAR SOTA LA MEVA RESPONSABILITAT
1. Que accepto les condicions de la convocatòria de subvencions a entitats amb i sense ànim de lucre que comercialitzin producte de Mallorca per pal·liar els efectes econòmics negatius en matèria de subministraments d’energia derivats de la guerra a l’Orient Mitjà a l’any 2026
2. Que adjunt la documentació exigida.  
3. Que totes les dades que consten en aquesta sol·licitud i en els documents que l’acompanyen són certes. 
4. Que en relació a l’IVA suportat en la despesa subvencionable de l’execució de l'actuació: 
 ☐ Si es recuperarà i compensarà. 
 ☐ No es recuperarà ni compensarà. 

5. Que compleix amb els requisits per ser beneficiari establerts en l’OGS i en aquesta convocatòria (Nota: Com ajudes de mínimis s’aplica el Reglament (UE) nª 2023/2831, de 13 de desembre de 2023 de la Comissió, relatiu a l’aplicació dels articles 107 i 108 del Tractat de Funcionament de la Unió Europea en les subvencions. El Reglament estableix unes quanties màximes d’ajudes compatibles amb el marc normatiu del UE, per la qual la ajuda total que es concedeix: no pot ser superior a 300.000,00 € en ajudes en un període de tres exercicis fiscals (el present i els dos anteriors)  Al sol·licitar subvenció per aquestes línies es declara que compleixen amb el límit quantitatiu de mínimis). 
☐ Declaro que l’entitat que represento es troba inscrita, en la data de presentació de la sol·licitud, en el registre d’associacions, el registre de fundacions, el registre de societats cooperatives o registre mercantil corresponent de la comunitat autònoma de les Illes Balears.  
☐ Que la persona beneficiària no és deutora per resolució de reintegrament de cap subvenció. Així mateix declar que aquesta entitat es compromet / em compromet expressament a mantenir el compliment del que s'estableix en aquesta declaració durant el període de temps inherent al reconeixement o exercici del dret al cobrament de la subvenció.


DOCUMENTACIÓ QUE HEU D’ADJUNTAR A AQUESTA SOL·LICITUD DE SUBVENCIÓ
	 
	Estatuts i acta de constitució degudament legalitzats (*) 

	 
	Acreditació de la inscripció de l’entitat en el registre que correspongui o ordre d’aprovació o autorització administrativa, si escau (*) 

	 
	Declaració responsable de compliment de requisits i condicions generals (ANNEX II) 

	 
	Descripció de les actuacions subvencionables (ANNEX IV)  

	
	Documentació acreditativa del nombre de treballadors d’alta que té el beneficiari a la data de la sol·licitud. Model ITA (Informe de treballadors donats d’alta que expedeix la Seguretat Social).

	 
	Declaració sobre els criteris avaluables i documentació acreditativa (apartat 9) ANNEX IV-A 

	 
	Acreditació del tràmit d’alta de compte bancari mitjançant el procediment que trobareu a la seu electrònica : http://seu.conselldemalorca.net/fitxa?key=72772 (*) 

	
	Relació de factures o documents semblants acreditatius de les despeses energètiques i/o costos de transport subvencionables, acompanyats d’un document en format Excel que contingui la suma de total de totes elles. 

	
	Document que acrediti la concessió de la llicència o la presentació de la declaració responsable per l’apertura al públic d’una botiga o del registre d'un punt de venda directa en una explotació agrícola davant la conselleria d'Agricultura del Govern de les Illes Balears

	
	Document acreditatiu de l’adhesió del beneficiari o d’algun dels socis que l’integren a: una Denominació d’Origen de Mallorca (DO), Indicació Geogràfica Protegida de Mallorca (IGP), al Consell Balear de la Producció Agrària Ecològica (CBPAE) o al Consell Regulador de la Denominació Genèrica d’Agricultura Integrada. Si no es pot presentar documentació d’adhesió actual, s’acceptarà la que acrediti la adhesió a l’any 2025.

	 
	En cas d’autònoms: Alta censal de l’activitat 
 
	 
	Annex V, factures i justificants de pagament del compte justificatiu 

	 
	Memòria explicativa i econòmica d’acord amb el punt 14 de la convocatòria. 

	 
	Declaració responsable de totes les ajudes finançades amb fons públics, que s’han rebut en concepte de mínimis durant els exercicis fiscals 2024, 2025 i 2026. (ANNEX III)  


 
 *No cal presentar els estatuts si ja obren en poder del Departament de Promoció Econòmica i Desenvolupament Local i continua vigent sense variacions; s’han de fer constar aquests extrems.


 
SOL·LICITO 
Acollir-me a la subvenció de la Direcció Insular de Promoció Econòmica, Producte de Mallorca i comerç del Departament de Promoció Econòmica i Desenvolupament Local, d’acord amb la present convocatòria  
CLÀUSULA INFORMATIVA SOBRE LES DADES DE CARÀCTER PERSONAL 
En compliment del que estableix la Llei orgànica 3/2018, de 5 de desembre, de protecció de dades de caràcter personal i garantia dels drets digitals, us informem que: 
1. Les dades que contingui la sol·licitud d’admissió, la documentació que s’hi adjunti o la documentació que es generi a partir d’aquesta convocatòria s’incorporen en un fitxer de dades personals, inscrit en l’Agència Espanyola de Protecció de Dades, del qual és responsable el Consell Insular de Mallorca. Aquest fitxer serveix, per una banda, per concedir les subvencions previstes en aquesta convocatòria i, per l’altra, si n’és el cas, per dur a terme la tramitació dels expedients sancionadors per haver-se comès les infraccions recollides en la normativa de subvencions. 
 2. Està previst que se cedeixen aquestes dades per fer les publicacions previstes en la convocatòria (BOIB i pàgina web del Consell de Mallorca www.conselldemallorca.net) segons el que preveuen els articles 18 de la Llei 38/2003, de 17 de novembre, general de subvencions i l’article 83 de la Llei 39/2015, d’1 d’octubre, del procediment administratiu comú de les Administracions Públiques; a les persones interessades en els termes prevists en la Llei 39/2015 i a la Intervenció General de l’Estat en les termes prevists en l’article 20 de la Llei 38/2003; i a la Base Nacional de Dades de Subvencions. 
3. L’òrgan administratiu davant el qual podeu exercitar, si escau, els drets d’accés, de rectificació, de cancel·lació, d’oposició i els altres que reconegui la LOPD és la Secretaria Tècnica del Departament de Promoció Econòmica i Desenvolupament Local del Consell Insular de Mallorca (Carrer  del General Riera, 111, 07010 Palma).


ANNEX II  DECLARACIÓ RESPONSABLE 
SUBVENCIÓ A ENTITATS AMB I SENSE ÀNIM DE LUCRE QUE COMERCIALITZIN PRODUCTE DE MALLORCA PER PAL·LIAR ELS EFECTES ECONÒMICS NEGATIUS EN MATÈRIA DE SUBMINISTRAMENTS D’ENERGIA DERIVATS DE LA GUERRA A L’ORIENT MITJÀ A L’ANY 2026

Com a representant legal declar, sota la meva responsabilitat:
1. Que l’entitat no incorre en cap de les prohibicions establertes en l’article 13 de la Llei 38/2003, de 17 de novembre, general de subvencions, i en l’article 8 de l’Ordenança general de subvencions del Consell Insular de Mallorca, i em compromet a mantenir aquesta situació durant totes les fases del procediment de la subvenció, en concret: 
 
a) No haver estat condemnat, mitjançant una sentència ferma, a la pena de pèrdua de la possibilitat d’obtenir subvencions o ajuts públics. 
b) No haver sol·licitat la declaració de concurs voluntari, haver estat declarat insolvent en qualsevol procediment, estar declarades en concurs (llevat que en aquest un conveni hagi adquirit l’eficàcia), estar subjectes a la intervenció judicial o haver estat inhabilitades d’acord amb la Llei 22/2003, de 9 de juliol, concursal, sense que hagi acabat el període d’inhabilitació fixat en la sentència de qualificació del concurs. 
c) No haver donat lloc, per una causa de la qual han estat declarades culpables, a la resolució ferma de qualsevol contracte subscrit amb l’Administració. 
d) Que la persona física, els administradors de les societats mercantils o els que tinguin la representació legal d’altres persones jurídiques, no estiguin sotmesos a algun dels supòsits de la Llei 5/ 2006, de 10 d’abril, de regulació dels conflictes d’interessos dels membres del govern i dels alts càrrecs de l’Administració general de l’Estat; de la Llei 2/1996, de 19 de novembre, d’incompatibilitats dels membres del Govern de les Illes Balears i dels alts càrrecs; de la Llei 53/1984, de 26 de desembre, d’incompatibilitats del personal al servei de les administracions públiques, o que es tracti de qualsevol dels càrrecs electius que es regulen en la Llei orgànica 5/1985, de 19 de juny, del règim electoral general, en els termes que s’estableixen en aquesta normativa o en la normativa autonòmica per la qual es regulen aquestes matèries. 
e) Estar al corrent en el compliment de les obligacions tributàries o de la Seguretat Social davant l’Administració de l’Estat, així com de les obligacions tributàries davant el Consell Insular de Mallorca i els organismes autònoms que en depenen imposades per les disposicions vigents, en la forma que es determina en el Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions (en endavant RLGS). 
f) No tenir la residència fiscal a un país o un territori qualificat de paradís fiscal per la normativa vigent. 
g) Estar al corrent de pagament d’obligacions per reintegrament de subvencions en els termes que es determinen en el RLGS. 
h) No haver estat sancionades mitjançant resolució ferma amb la pèrdua de la possibilitat d’obtenir subvencions segons la legislació de subvencions vigent o la Llei general tributària. 
i) Que no es pugui presumir, per raó de les persones que les regeixen o per altres circumstàncies, que són continuació o que deriven, per transformació, fusió o successió, d’altres empreses en les quals s’ha esdevingut la prohibició d’obtenir subvencions. 
j) No ser agrupacions previstes en l’apartat 2 de l’art. 7 de l’Ordenança general de subvencions, quan es doni alguna de les prohibicions anteriors en qualsevol dels seus membres. 
k) No ser associació sotmesa a les causes de prohibició que es preveuen en els apartats 5 i 6 de l’art. 4 de la Llei orgànica 1/2002, de 22 de març, reguladora del dret d’associació. 
l) No ser associació respecte de la qual s’ha suspès el procediment administratiu d’inscripció perquè s’hi han trobat indicis racionals d’il·licitud penal, en aplicació del que es disposa en l’art. 30.4 de la Llei orgànica 1/2002, de 22 de març, reguladora del dret d’associació, mentre no hi recaigui resolució judicial ferma en virtut de la qual es pugui practicar la inscripció al registre corresponent. 
m) No estar incurs en qualque supòsit dels prevists en l’article 11 de la Llei 11/2016, de 28 de juliol, d’igualtat de dones i homes. 
2. Que la quantia de la subvenció sol·licitada, conjuntament amb altres fonts de finançament específiques d’aquesta activitat, no supera el cost total de l’activitat. 
3. Que l’entitat que represento està al corrent en el compliment de les obligacions tributàries, amb la Seguretat Social, i amb el Consell Insular de Mallorca i els seus organismes dependents, i es compromet expressament a mantenir el compliment del que s’estableix en aquesta declaració durant el període de temps inherent al reconeixement o exercici del dret al cobrament de la subvenció. 
4. Que l’entitat que represento està d’alta (alta censal) a l’impost sobre activitats econòmiques (IAE) amb un epígraf d’activitat i àmbit territorial que s’adapta a l’establert a la present convocatòria. 
5. Que l’entitat que represento 
	 
	 No té ànim de lucre.



	 
	 Sí té ànim de lucre. 



6. Que, pel que fa a l’actuació objecte de la sol·licitud, l’entitat: 
	 
	No ha demanat ni ha rebut cap altre suport, ajut o subvenció per aquestes despeses

	 
	Sí ha demanat ni ha rebut cap altre suport, ajut o subvenció per aquestes despeses.



7. Que conec i accepto la possibilitat que es pugui concedir una subvenció per un import inferior al sol·licitat per manca de disponibilitat pressupostària. 

8. D’acord amb l’article 25 del Reial decret 887/2006, de 21 de juliol (BOE núm. 176, de 25 de juliol de 2006), pel qual s’aprova el Reglament de la Llei 38/2003, de 17 de novembre, general de subvencions, que l’entitat que represento no és deutora per una resolució de reintegrament de subvencions i es compromet expressament a mantenir el compliment del que s’estableix en aquesta declaració durant el període de temps inherent al reconeixement o exercici del dret al cobrament de la subvenció. 
 
Ho declaro als efectes de l’article 34.5 de la Llei 38/2003, de 17 de novembre, general de subvencions (BOE núm. 276, de 18 de novembre de 2003) i de l’article 48.4 de l’Ordenança general de subvencions del Consell Insular de Mallorca. 
 
Segons el que preveu la Llei 38/2003, de 17 de novembre, general de subvencions, la inexactitud, falsedat o l’omissió de dades essencials en aquesta declaració responsable o l’incompliment dels requisits exigibles d’acord amb la legislació vigent per obtenir la subvenció és motiu d’exclusió de la persona o entitat que fa la sol·licitud de subvenció, així com també motiu de revocació i/o reintegrament de la subvenció en cas que li sigui atorgada, sense perjudici de la possibilitat d’imposar les sancions que corresponguin i d’exigir les responsabilitats penals, civils o administratives en què s’hagi pogut incórrer. 
 


ANNEX III  
DECLARACIÓ RESPONSABLE DE TOTES LES AJUDES FINANÇADES AMB FONS PÚBLICS REBUDES EN CONCEPTE DE MINIMIS DURANT ELS EXERCICIS FISCALS 2024, 2025 I 2026. 
SOL·LICITUD DE SUBVENCIÓ A ENTITATS AMB I SENSE ÀNIM DE LUCRE QUE COMERCIALITZIN PRODUCTE DE MALLORCA PER PAL·LIAR ELS EFECTES ECONÒMICS NEGATIUS EN MATÈRIA DE SUBMINISTRAMENTS D’ENERGIA DERIVATS DE LA GUERRA DE ORIENT MITJÀ EN L’ANY 2026*
 
COM A REPRESENTANT LEGAL DECLAR, SOTA LA MEVA RESPONSABILITAT:    
 
Que la totalitat de les ajudes públiques o privades, finançades amb fons públics, rebudes en concepte de mínimis compleixen els requisits del Reglament número 2023/2831 de la Comissió, de 13 de desembre de 2023, sobre l’aplicació dels art. 107 i 108 del Tractat de Funcionament de la Unió Europea a les ajudes de mínimis, la qual cosa implica, entre altres, que el beneficiari no pot haver rebut, en els tres darrers exercicis fiscals (2024-2025-2026), ajudes públiques o d’ens privats per aquest concepte, finançades a càrrec de pressuposts públics, per un import superior a 300.000,00 €. 

*Només s’ha de cobrir per entitats que sol·liciten les ajudes en la línia 2.


ANNEX IV PRESSUPOST D’INGRESSOS I DESPESES DE LES ACTUACIONS SUBVENCIONADES. SOL·LICITUD DE SUBVENCIÓ A ENTITATS AMB I SENSE ÀNIM DE LUCRE QUE COMERCIALITZIN PRODUCTE DE MALLORCA PER PAL·LIAR ELS EFECTES ECONÒMICS NEGATIUS EN MATÈRIA DE SUBMINISTRAMENTS D’ENERGIA DERIVATS DE LA GUERRA A L’ ORIENT MITJÀ A L’ANY 2026
	 
INGRESSOS PREVISTS/OBTINGUTS 
	 
	 

	Entitat 
	Quantia ajudes de corrent 
	Quantia total 

	  
	  
	  

	  
	  
	  

	Sol·licitud de subvencions i ajudes a administracions i altres entitats: 

	Entitat 
	Quantia ajudes de corrent 
	Quantia total 

	  
	  
	  

	  
	  
	  

	Recursos propis aportats directament pel sol·licitant: 
	 

	Concepte 
	 
	Quantia total 

	  
	  
	  

	  
	  
	  

	 
	 
	 

	TOTAL INGRESSOS PREVISTS 
	  
	  

	 
	 
	 

	DESPESES REALITZADES 
	 
	 

	
	 
	 

	Concepte de despesa subvencionable i relació amb l’activitat professional del sol·licitant

	Quantia despesa corrent 
	Quantia total 

	  
	  
	  

	  
	  
	  

	  
	  
	  

	  
	  
	  

	  
	  
	  

	 
	 
	 

	TOTAL DESPESES ACTUACIÓ 
	 
	 


 
	Notes: 
	 
	 
	 

	Perquè el pressupost sigui correcte, el total d’ingressos prevists ha de ser igual al total de les despeses previstes. 

	En el cas que el beneficiari recuperi o compensi l’IVA, els imports detallats de les despeses previstes no inclouran aquest IVA. 

	A les despeses s’han d’agrupar segons si són subvencionables o no per la convocatòria  

	En el cas que s’hagin d’emplenar més camps del que s’estableixen és recomanable que s’empleni un altre full
.
En la  primera columna de la taula de despeses , la relació de la despesa amb l’activitat professional es recomanable emplenar un altre full per una major claredat de l’explicació i evitar que la despesa pugui quedar exclosa de la subvenció per manca de justificació.


  
DEPARTAMENT DE PROMOCIÓ ECONÒMICA I DESENVOLUPAMENT LOCAL 
ANNEX IV-A  DECLARACIÓ SOBRE DADES PER AVALUAR QUE BENEFICIARIS TINDRAN PREFERÈNCIA PER REBRE LA SUBVENCIÓ
SOL·LICITUD DE SUBVENCIÓ A ENTITATS AMB I SENSE ÀNIM DE LUCRE QUE COMERCIALITZIN PRODUCTE DE MALLORCA PER PAL·LIAR ELS EFECTES ECONÒMICS NEGATIUS EN MATÈRIA DE SUBMINISTRAMENTS D’ENERGIA DERIVATS DE LA GUERRA  A L’ ORIENT MITJÀ A L’ANY 2026

COM A REPRESENTANT LEGAL FAIG DECLARACIÓ RESPONSABLE DE DADES: 

1. Identificació
	Tipus d'actuació (A, B, C):
 



Criteris de valoració
	 
	Criteri 
	Punts  
	Puntuació màxima 

	1 
	Població del municipi on es troba la botiga del beneficiari
	  
	4

	 
	Municipi amb menys de 5.000 habitants
	4
	  

	 
	Municipi amb menys de 10.000 habitants
	3
	  

	
	Municipi amb menys de 20.000 habitants
	2
	

	
	Municipi amb 20.000 o més habitants
	1
	

	2 
	Nombre de treballadors d’alta que te el beneficiari a la data de la sol·licitud
	  
	4

	 
	 Entre 1 i 5 treballadors d’alta a la data de la sol·licitud
	4
	  

	 
	 Entre 6 i 10 treballadors d’alta a la data de la sol·licitud
	3
	  

	 
	 Entre 11 i 20 treballadors d’alta a la data de la sol·licitud
	2
	  

	
	 Entre 21 i 49 treballadors d’alta a la data de la sol·licitud
	1
	

	 
	 
	 
	8

















DEPARTAMENT DE PROMOCIÓ ECONÒMICA I DESENVOLUPAMENT LOCAL 
 


ANNEX V DECLARACIÓ RESPONSABLE DE LA REALITZACIÓ DE LES ACTUACIONS SUBVENCIONADES I DELS SEUS INGRESSOS I DESPESES 
SOL·LICITUD DE SUBVENCIÓ A EMPRESES I ENTITATS AMB I SENSE ÀNIM DE LUCRE COMERCIALITZIN PRODUCTE DE MALLORCA PER PAL·LIAR ELS EFECTES ECONÒMICS NEGATIUS EN MATÈRIA DE SUBMINISTRAMENTS D’ENERGIA DERIVATS DE LA GUERRA A L’ ORIENT MITJÀ A L’ANY 2026
 
DADES DEL SOL·LICITANT  
Nom i llinatges/ Nom o raó social: ........................................................................................... 
DNI/CIF: .................................... 
 
DADES DE L’EXPEDIENT  
Núm. Expedient: ........................................................................................... 
Línia: .......................................... 
 
En relació amb les actuacions subvencionades pel Consell Insular de Mallorca dins la present convocatòria de subvencions, 

DECLARO SOTA LA MEVA RESPONSABILITAT: 
1.- Que les despeses relacionades amb les actuacions subvencionades s’han realitzat. 
2.- Que la subvenció atorgada pel Consell Insular de Mallorca s’ha aplicat a la finalitat per a la qual es va concedir i que no supera – amb les subvencions i altres ingressos concurrents- la despesa total que generen les actuacions subvencionades.
 3. Declaració responsable de que no hi ha prohibició de contractar amb les empreses proveïdores segons l’article 34 de l’OGS .
4. Que s’adjunta la memòria explicativa de les despeses realitzades signada pel representant legal de l’entitat. 
5. Que s’adjunten els justificants de despesa i que aquests compleixen amb els requisits de la convocatòria de la subvenció i han estat pagats en els termes de la convocatòria 
6. Que la relació final de despeses i d'ingressos que integren les actuacions efectuades  és la que s’adjunta ,correspon, sense cap dubte, a les despeses subvencionades, i no supera el valor de mercat. 
7.- Que l’entitat beneficiària en relació a l’IVA suportat en la despesa subvencionable de l’execució de l’actuació: 
 No recupera ni compensa l’IVA suportat de la despesa subvencionable 
 Sí recupera i/o compensa l’IVA suportat de la despesa subvencionable 
8.- Així mateix, en relació amb el previst al 48.4 de l’Ordenança general de subvencions del Consell Insular de Mallorca, declar: 
(marqueu si n’és el cas) 
☐ Que la persona beneficiària es troba al corrent de les seves obligacions tributàries i de la Seguretat Social davant l’Administració de l’Estat, així com de les obligacions tributàries davant el Consell insular de Mallorca i els organismes autònoms que en depenen. 
☐ Que la persona beneficiària no és deutora per resolució de reintegrament de cap subvenció. Així mateix declar que aquesta entitat es compromet / em compromet expressament a mantenir el compliment del que s'estableix en aquesta declaració durant el període de temps inherent al reconeixement o exercici del dret al cobrament de la subvenció. 
9. Que el cost per dur a terme el actuació indicat ha estat el següent:
A) INGRESSOS (el total ingressos ha de ser igual al total de despeses de l’apartat B) 
	Subvencions i ajudes del Consell Insular de Mallorca: 
	 

	Entitat/Departament 
	Quantia ajudes corrent 
	Quantia total 

	  
	  
	  

	  
	  
	  

	 
	 
	 

	 Subvenciones i ajudes d’altres entitats   
	

	Entitat 
	Quantia ajudes corrent 
	Quantia total 

	  
	  
	  

	  
	  
	  

	 
	 
	 

	Recursos Propis aportats directament pel beneficiari: 
	 

	Concepte 
	 
	Quantia total 

	  
	  
	  

	  
	  
	  

	TOTAL INGRESOS 
	  
	  


 
B) DESPESES  
Despeses que integren l'actuació subvencionable. Els conceptes no subvencionables dins d'una mateixa factura també s'inclouran a la taula.

	Núm. ordre
	Núm. Factura
	Data Factura
	Proveïdor
	CIF
	Concepte
	Base imposable
	IVA
	I.R.P.F.
	Total
	Data pagament
	Forma pagament

	 
	 
	 
	 
	 
	 
	 
	 
	
	 
	 
	 

	 
	 
	 
	 
	 
	 
	 
	 
	
	 
	 
	 

	 
	 
	 
	 
	 
	 
	 
	 
	
	 
	 
	 

	 
	 
	 
	 
	 
	 
	 
	 
	
	 
	 
	 

	 
	 
	 
	 
	 
	 
	 
	 
	
	 
	 
	 

	 
	 
	 
	 
	 
	 
	 
	
	
	 
	 
	 

	 
	 
	 
	 
	 
	 
	 
	 
	
	 
	 
	 

	 
	 
	 
	 
	 
	 
	 
	 
	
	 
	 
	 

	
	
	
	
	
	
	
	
	
	
	
	

	TOTAL DESPESES
	 
	 
	 
	 
	 
	
	 
	
	



  
En el cas que s’hagin d’emplenar més camps del que s’estableixen és recomanable que s’empleni un altre full. 
(Nota: La relació de despeses, que s'ha d'estructurar d'acord amb la relació de despeses subvencionables de l’annex IV, ha d'indicar les dades següents: el número i data d’emissió de la factura, nom i NIF del proveïdor, concepte, import, data i forma de pagament. La relació d'ingressos ha d'indicar la subvenció del Consell Insular de Mallorca, altres subvencions sol·licitades i/o rebudes, i la resta d'ajuts o ingressos que hagin finançat les actuacions subvencionades, amb indicació de l'import i la procedència. L’import total de les despeses ha de coincidir amb el dels ingressos.)


 DEPARTAMENT DE PROMOCIÓ ECONÒMICA I DESENVOLUPAMENT LOCAL 
 




